Kaarel Eenpalu
<s>Kaarel August Eenpalu, rođen kao Karl-August Einbund (Tartu, 28. svibnja 1888. – Kirov, 27./28. siječnja 1942.), estonski pravnik, novinar i političar koji je bio Državni starješina (1932.) i premijer Estonije (1938. – 1939.).</s><s>Eenpalu je bio bliski suradnik i saveznik Konstantina Pätsa te se spominje kao tvorac termina "Doba šutnje", kojim se označava period autokratske vladaivine Konstantina Pätsa od 1934. godine pa do parlamentarnih izbora 1938. godine.</s>

<s>Rođen je 1888. godine kao Karl August Einbund, ali je 1935. godine estonizirao svoje ime i postao Kaarel Eenpalu.</s><s>Srednju školu završio je u Tartuu, gdje je također upisao i studij prava, ali je diplomirao u Moskvi.</s><s>Od 1910. godine bavi se novinarskim radom, prvo u dnevnim novinama Postimees, a kasnije i u drugim novinama.</s><s>Tokom Prvog svjetskog rata aktvno je sudjelovao u vojsci, služeći kao niži komandant tokom 1917. i 1918. godine.</s><s>Tokom Estonskog rata za nezavisnost, prvo je bio zapovjednik učeničkog bataljuna srednje škole u Tartuu, a kasnije i komandant manje borbene jedinice.</s>

<s>Od 1919. godine aktivno se bavi politikom.</s><s>Bio je član Ustavotvorne skupštine (1919. – 1920.) i Narodne skupštine (1920. – 1937.), a držao je i niz važnih izvršnih funkcija u vlasti nezavisne Estonije.</s><s>U četiri je navrata, prvi puta 1920. godine, bio ministar unutrašnjh poslova, zbog čega ga neki smatraju osnivačem estonske policije.</s><s>Također je bio i predsjednik Narodne skupštine.</s><s>Od 19. srpnja do 1. studenog 1932. godine bio je Državni starješina, a od 24. travnja 1938. do 12. listopada 1939. godine i premijer Estonije (od 24. travnja do 9. svibnja 1938. godine bio je v.d. premijera).</s>

<s>Nakon što je Sovjetski Savez u lipnju 1940. godine okupirao Estoniju, Eenpalu je nedugo zatim uhapšen, kao i dobar dio vodećih estonskih političara iz međuratnog razdoblja.</s><s>Eenpalu je kasnije deportiran u Rusiju, odakle je smješten u gulagu Vjatlag u blizini Kirova, gdje je i preminuo 27. siječnja 1942. godine.</s>

<s>Eenpalu je sa suprugom Lindom imao četiri kćeri - Helmi-Aino (r. 1917.), Virve (r. 1919.), Tiiu-Hilju (r. 1921.) i Mai-Lindu (r. 1923.).</s><s>Političarka Anne Eenpalu njegova je unuka.</s>

<s>Reference</s>

<s>Estonski političari
Predsjednici Estonije
Premijeri Estonije
Estonski pravnici
Estonski novinari
Političari u međuratnom periodu
Biografije, Tartu</s>

